Oficialusis leidinys L 063 , 04/03/1998 p. 0016 - 0017



Komisijos reglamentas (EB) Nr. 505/98 1998 m. kovo 3 d. iš dalies keičiantis Reglamentą (EEB) Nr. 1274/91, nustatantį išsamias Tarybos reglamento (EEB) Nr. 1907/90 dėl tam tikrų prekybos kiaušiniais standartų įgyvendinimo taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. birželio 26 d. Tarybos reglamentą (EEB) Nr. 1907/90 dėl tam tikrų prekybos kiaušiniais standartų [1] su paskutiniais pakeitimais, padarytais Reglamentu (EB) Nr. 818/96 [2], ypač į jo 10 straipsnio 3 dalį ir 20 straipsnio 1 dalį, kadangi Komisijos reglamente (EEB) Nr. 1274/91 [3] su paskutiniais pakeitimais, padarytais Reglamentu (EB) Nr. 1511/96 [4], pateikiamos nuostatos, būtinos įgyvendinant prekybos standartus kiaušinių sektoriuje; kadangi surinkti kiaušinius iš gamintojų, galinčių garantuoti, kad jų ūkyje kiaušiniai yra laikomi žemesnėje kaip 14 °C temperatūroje, galima rečiau; kadangi šis nukrypimas turėtų būti taikomas toms valstybėms narėms, kuriose dėl nedidelių gamybos apimčių ir nedidelio gyventojų tankumo laikosi aukštos surinkimo ir platinimo išlaidos ir kuriose užregistruojamos žemos vidutinės temperatūros; kadangi šias sąlygos atitinka tik Suomija ir Švedija; kadangi ši priemonė turėtų būti taikoma nuo 1998 m. sausio 1 d. tam, kad Švedijoje būtų sklandžiai pereita prie kiaušinių bendrųjų standartų taikymo, kuris vadovaujantis Stojimo akto 149 straipsnio 1 dalimi Komisijos reglamentu (EB) Nr. 2059/96 [5] buvo atidėtas iki tos dienos; kadangi, siekiant užtikrinti geresnį ne narveliuose laikomų vištų kiaušinių pardavimo monitoringą, būtina numatyti, kad kiaušinių surinkėjai ir didmenininkai pateiktų papildomų išsamių duomenų apie šių kiaušinių apyvartą; kadangi yra tikslinga leisti valstybėms narėms tikslaus kiaušinių ženklinimo etiketėmis pagal taikomą ūkininkavimo būdą priežiūros teisę perduoti organizacijoms, kurios yra nepriklausomos nuo gamintojų; kadangi šiame reglamente numatytos priemonės atitinka Paukštienos ir kiaušinių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 1274/91 yra keičiamas taip: 1. 1 straipsnio 1 dalis papildoma šia pastraipa: "Tačiau Suomijoje ir Švedijoje kiaušiniai gali būti surenkami iš gamintojų arba pristatomi pakavimo centrams ar pramonės įmonėms tik kartą per savaitę, jei ūkiuose dirbtinai palaikoma žemesnė kaip 14 °C temperatūra." 2. 18 straipsnis keičiamas taip: - 2 dalies antroji pastraipa papildoma šiuo sakiniu: "Tokie įrašai saugomi ūkyje ne mažiau kaip šešis mėnesius po to, kai paukščiai buvo perleisti.", - įterpiama tokio turinio 6a dalis: "6a. Reikalaujama, kad surinkėjai ir didmenininkai išsaugotų įrašus apie pirkimo ir pardavimo sandorius bei kauptų įrašus apie 1 dalies a, b, c ir d punktuose minimus kiaušinius. Surinkėjai privalo pateikti tokią informaciją apie minėtus kiaušinius: a) surinkimo datas ir surinktus kiekius; b) gamintojų pavardes ar pavadinimus ir adresus; c) pristatymo į atitinkamus pakavimo punktus datas ir pristatytus kiekius. Didmenininkai (įskaitant prekybos agentus, kurie fiziškai kiaušinių netvarko) privalo pateikti tokią informaciją apie minėtus kiaušinius: a) pardavimo ir pirkimo datas bei parduotus ir nupirktus kiekius; b) tiekėjų, pirkėjų pavardes ar pavadinimus ir adresus. Be to, tie didmenininkai, kurie fiziškai tvarko kiaušinius, kiekvieną savaitę registruoja fiziškai turimas atsargas. Surinkėjai ir didmenininkai gali kaupti sąskaitų arba pažymų apie pristatymą bylas, paženklintas, kaip nurodyta 1 dalyje, o ne registruoti konkrečius pirkimo ir pardavimo sandorius.", - 7a dalis pakeičiama taip: "7a. 2–6a dalių nuostatos netaikomos tada, kai naudojamas 1 dalies e punkte nurodytas terminas." 3. Įterpiamas tokio turinio 18b straipsnis: "18b straipsnis 18 straipsnio 1 dalyje paminėtos nuorodos į taikomą ūkininkavimo būdą, įskaitant nuorodą į atitinkamo ūkininkavimo būdo konkrečias charakteristikas, priežiūra gali būti perduota valstybių narių paskirtoms organizacijoms, kurios pateikia reikiamą įrodymą, kad nepriklauso nuo atitinkamų gamintojų, ir kurios atitinka galiojančia Europos norma Nr. En/45011 nustatytus kriterijus. Suinteresuotų valstybių narių kompetentingos institucijos išduoda šioms organizacijoms licencijas ir prižiūri šių organizacijų darbą." 2 straipsnis Šis reglamentas įsigalioja 1998 m. gegužės 1 d. Tačiau jo 1 straipsnio 1 dalis taikoma nuo 1998 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. kovo 3 d. Komisijos vardu Franz Fischler Komisijos narys [1] OL L 173, 1990 7 6, p. 5. [2] OL L 111, 1996 5 4, p. 1. [3] OL L 121, 1991 5 16, p. 11. [4] OL L 189, 1996 7 30, p. 91. [5] OL L 276, 1996 10 29, p. 11. --------------------------------------------------